יוהאן פרדריק אקרסברג

יוהאן פרדריק אקרסברג (בנורווגית: Johan Fredrik Eckersberg; 16 ביוני 1822 – 13 ביולי 1870) היה צייר נורווגי שנודע בעיקר בזכות נופיו. אקרסברג היה דמות בולטת במעבר מהרומנטיקה לריאליזם באמנות הנורווגית של המאה ה-19, גם כצייר אמנותי וגם כמורה בבית הספר לאמנות שלו באוסלו.<ref name=":0"></ref>

== ראשית חייו ==
יוהאן פרדריק אקרסברג נולד בדרמן שבמחוז בוסקרוד, נורווגיה. הוא החל לעבוד במשרד למסחר באוסלו (אז כריסטיאניה) בגיל שמונה-עשרה. אך בעבר היה בהולנד מספר שנים וביקר באמסטרדם, שם הושפע מהאמנות. לכן אחרי שנתיים, נגד רצונו של אביו, הוא ויתר על משרתו ונכנס לבית הספר לציור טכני בכריסטיאניה. לאחר שפיתח במהירות את כישרון הציור שלו, התאמן אקרסברג באקדמיה הלאומית הנורווגית לתעשיית אומנות (טגנסקולן) בהנהלת יוהנס פלינטו (1843–1846). הוא השיג את אחת ממלגות הממשלה (מלגת סטטנס) לאמנים צעירים ונסע לדיסלדורף, שם למד ציור נוף אצל יוהאן וילהלם שירמר (1846–1848) באוניברסיטת דיסלדורף.<ref></ref>

== קריירה ==
במהלך קיץ 1846 אקרסברג הצטרף להנס גודה ואוגוסט קפלן בטיול לימודי בגודברנדסדלן. הוא חזר לכריסטיאניה בשנת 1848, שם עבודותיו נמכרו בצורה טובה מאוד. אקרסברג נפגע מדלקת ריאות והיה זקוק לשהייה באקלים חם. בשנת 1852 הוא נאלץ לנסוע אל מדיירה לחיזוק בריאותו. שם, לאחר שהקדיש לראשונה את זמנו לציור פורטרטים כדי להגדיל את הכנסתו הדלה, הוא סייר באי והכין רישומים, מהם צייר אחר כך את סדרת התמונות המרהיבה שלו מדיירה.<ref name=":0" />

בשנת 1850 הוא התקבל כחבר באקדמיה הלאומית לאמנויות בנורווגיה, אשר שימשה כסמכות האמנותית הגבוהה במדינה. הוא ישב גם בוועדת בית הספר הלאומי לציור (1851–1869) ובוועד החברה האמנותית כריסטיאניה משנת 1864.

בשנת 1859 הקים בית ספר לאמנות בליל גרנסן שבכריסטיאניה. מספר ציירים מפורסמים מאוחרים יותר היו תלמידים בבית הספר לאמנות שלו, כולל גרהרד מונטה וכריסטיאן סקרדוויג, הרייט באקר, כריסטיאן קרוהג, איליף פטרסון. לאחר מותו המשיך בית הספר לפעול ונוהל על ידי מורטן מולר וקנוד ברגסליאן.<ref name=":1"></ref>

בכל קיץ מיום חזרתו לנורווגיה ביקר במקומות יפים והציוריים ביותר במולדתו והכין רישומים שמהם יצר אחר כך את תמונותיו. התמונות החשובות ביותר שלו מתוארכות לשנות ה-60 של המאה ה-19 הסצנה הפנורמית הגדולה שלו ממישור נורווגי הוצגה בתערוכת 1867 בפריז.

הוא היה ריאליסט מכדי שיצייר מהדמיון. עם זאת, הוא עשה שימוש בצבעים בהירים וקרירים, עם נוף מרהיב של המישורים וההרים הרחוקים. המוזיאון הלאומי לאמנות, אדריכלות ועיצוב באוסלו מחזיק בשתיים מיצירותיו הגדולות, מלבד עשרה נופים קטנים יותר.<ref name=":1" />

== חיים אישיים ==
בשנת 1850 נישא יוהאן פרדריק אקרסברג ללורה מרטין האנסן (1821–1878).

אקרסברג מונה לאביר מסדר ואסה בשנת 1866 ומונה לאביר של המסדר הנורווגי המלכותי של סנט אולב בשנת 1870.

אקרסברג נפטר משחפת בסנדביקה, ליד כריסטיאניה.

== גלריה ==
<gallery mode="packed" heights="168px">
File:Bridal Escort on the Hardanger Fiord (Johan Fredrik Eckersberg) - Nationalmuseum - 18492.tif| סירות בפיורד

File:Johan Fredrik Eckersberg - Snowfield - NG.M.01535 - National Museum of Art, Architecture and Design.jpg| קרחונים

File:Johan Fredrik Eckersberg - Norwegian Valley - NG.M.01536 - National Museum of Art, Architecture and Design.jpg|עמק נורווגי

File:Norske Folkelivsbilleder 04 - Tömmerkjörsel og Mærkning (Johan Fredrik Eckersberg).jpg| החיים בצפון
</gallery>

==קישורים חיצוניים==

== הערות שוליים ==

קטגוריה:ציירים נורווגים
קטגוריה:נורווגים שנפטרו משחפת
קטגוריה:ילידי 1822
קטגוריה:נורווגים שנפטרו ב-1870